Banen består af to linjer: 110R og 210R. Før Lint 41-togsættenes indsættelse og før opgraderingen fra 80 km/t til 100 km/t, kørte togene i mange år sammenkoblet to og to fra Køge til Hårlev, hvor de blev skilt ad, og det forreste togsæt fortsatte til Fakse Ladeplads, mens det bageste kørte til Rødvig. På turen tilbage til Køge blev togene igen sammenkoblet i Hårlev. I dag efter Lint 41-togsættenes indsættelse køres der i 15 min.-drift mellem Køge og Hårlev, mens der er 30 min.-drift mellem Hårlev og Fakse Ladeplads henholdsvis Rødvig. Det vil sige, at hver andet tog fra Køge kører til Fakse Ladeplads og hvert andet tog kører til Rødvig. I 1964 begyndte Østbanens tog at fortsætte fra Køge til Roskilde ad Statens spor (Lille Syd), hvormed man altså kunne køre direkte fra Roskilde til Rødvig og Fakse Ladeplads. Denne ekstra kørsel afvikledes med køreplansændringen den 30. september 1990, og siden har Østbanen ikke tilbudt kørsel på skinnerne til Roskilde, der i stedet er reserveret til linjen Roskilde-Køge-Næstved. I 2014 foreslog Transportministeriet at udbyde Statens spor mellem Roskilde og Køge til Regionstog A/S, hvormed Østbanen pr. 2018 atter kan tilbyde kørsel til Roskilde. Østbanen er en del af R-nettet, der er bus og tog 2 gange i timen.  110R Køge Egøje Vallø Grubberholm Himlingøje Hårlev Ll. Linde Karise Tokkerup Faxe Syd Faxe Ladeplads  210R Køge Egøje Vallø Grubberholm Himlingøje Hårlev Varpelev Klippinge St. Heddinge Rødvig  Rullende Materiel Østbanen benytter nye Lint 41-togsæt fra 2011. Før det kørtes der med 30 år gamle Y-tog, også kaldet "Grisen" på de kanter.